smcproject/ml-wiki-sentences huggingface dataset:
ഡെബോറ എം മണി publications indexed by Google Scholar
ഡെബോറ കെ. മോറിസൺ
നാഷണൽ കാൻസർ ഇൻസ്റ്റിറ്റ്യൂട്ടിലെ ലബോറട്ടറി ഓഫ് സെൽ ആൻഡ് ഡെവലപ്‌മെന്റൽ സിഗ്നലിംഗ് മേധാവിയായ ഒരു അമേരിക്കൻ സെൽ ബയോളജിസ്റ്റാണ് ഡെബോറ കേ മോറിസൺ (Deborah Kay Morrison).
അവർ RAS പാതയെയും RAF ഫാമിലി കൈനസുകളെ കുറിച്ചും ഗവേഷണം നടത്തുകയും കാൻസർ ചികിത്സയ്ക്കായി പുതിയ ചികിത്സാ തന്ത്രങ്ങൾ രൂപപ്പെടുത്തുന്നതിനുള്ള ശ്രമങ്ങൾ നടത്തുകയും ചെയ്യുന്നു.
മോറിസൺ  വണ്ടർബിൽറ്റ് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് പിഎച്ച്ഡി പൂർത്തിയാക്കി.
അവളുടെ 1985-ലെ പ്രബന്ധത്തിന്റെ തലക്കെട്ട് , Characterization of the virion-associated RNA polymerase of rabbit poxvirus using monoclonal antibodies എന്നായിരുന്നു .
തുടർന്ന് ഹാർവാർഡ് മെഡിക്കൽ സ്കൂളിലെ തോമസ് എം. റോബർട്ട്സിന്റെയും സാൻ ഫ്രാൻസിസ്കോയിലെ കാലിഫോർണിയ സർവകലാശാലയിലെ ലൂയിസ് ടി. വില്യംസിന്റെയും ലബോറട്ടറികളിൽ പോസ്റ്റ്ഡോക്ടറൽ ഫെല്ലോ ആയി സിഗ്നൽ ട്രാൻസ്ഡക്ഷൻ പഠിക്കാൻ തുടങ്ങി.
1990-ൽ ABL-ബേസിക് റിസർച്ച് പ്രോഗ്രാമിൽ ചേർന്ന മോറിസൺ 1995-ൽ സെല്ലുലാർ ഗ്രോത്ത് മെക്കാനിസം വിഭാഗത്തിന്റെ തലവനായി.
1996 മുതൽ 1997 വരെ , ബെർക്ക്‌ലിയിലെ കാലിഫോർണിയ സർവകലാശാലയിലെ ജെറാൾഡ് എം. റൂബിന്റെ ലബോറട്ടറിയിൽ അവൾ ഗവേഷണത്തിൽ ആയിരുന്നു.
മോറിസൺ 1999-ൽ നാഷണൽ കാൻസർ ഇൻസ്റ്റിറ്റ്യൂട്ടിന്റെ (NCI) സെന്റർ ഫോർ കാൻസർ റിസർച്ചിൽ ചേർന്നു, 2006  ൽ ലബോറട്ടറി ഓഫ് സെൽ ആൻഡ് ഡെവലപ്‌മെന്റൽ സിഗ്നലിംഗിന്റെ തലവനായി.
RAF കൈനാസുകളെക്കുറിച്ചുള്ള പഠനത്തിൽ അവർ ഏറ്റവും മുൻപന്തിയിൽ ആണ് .
RAF ആക്ടിവേഷന്റെ ബയോകെമിക്കൽ, ഘടനാപരമായ അടിത്തറയെക്കുറിച്ചുള്ള ഉൾക്കാഴ്ചകൾ അവരുടെ സൃഷ്ടികൾ നൽകുകയും പുതിയ ചികിത്സാ തന്ത്രങ്ങളുടെ രൂപകൽപ്പനയെ നയിക്കുകയും ചെയ്തു.
2013ലും 2021ലും കാൻസർ ഗവേഷണത്തിലെ മുന്നേറ്റങ്ങൾക്ക് മോറിസണ് എൻഐഎച്ച് ഡയറക്ടറുടെ അവാർഡ് ലഭിച്ചു.
2022-ൽ മോറിസൺ നാഷണൽ അക്കാദമി ഓഫ് സയൻസസിലെ അംഗമായി തിരഞ്ഞെടുക്കപ്പെട്ടു.
ഗ്രാമഫോൺ ഇംഗ്ലീഷ് വിലാസം https://ml.wikipedia.org/wiki/Phonograph#First_phonograph ആദ്യകാലത്തെ ഗ്രാമഫോണുകളിലൊന്ന്
ശബ്ദം രേഖപ്പെടുത്താനും വീണ്ടും അതേപടി പുറപ്പെടുവിക്കുന്നതിനുമായി 1870-കൾ മുതൽ 1980-കൾ വരെയുള്ള കാലഘട്ടത്തിൽ ഏറ്റവും വ്യാപകമായി ഉപയോഗിച്ചിരുന്ന ഉപകരണമാണ്‌ ഗ്രാമഫോൺ .
തുടക്കത്തിൽ ഇത് ഫോണോഗ്രഫ് എന്നാണ്‌ അറിയപ്പെട്ടിരുന്നത്.
ഇതു കണ്ടുപിടിച്ചത് പ്രശസ്ത അമേരിക്കൻ ശാസ്ത്രജ്ഞനായ തോമസ് ആൽവാ എഡിസൺ ആണ്‌.
ശബ്ദാലേഖനവും പിന്നീട് അതിന്റെ പുനർശ്രവണവും സുസ്സാദ്ധ്യമാക്കിയ ഈ വിദ്യ സാങ്കേതികരംഗത്തെ ഒരു വമ്പൻ കുതിച്ചുചാട്ടമായിരുന്നു.
പിൽക്കാലത്ത് പല രൂപമാറ്റങ്ങളും വന്ന ഈ യന്ത്രം പത്തൊമ്പതാം നൂറ്റാണ്ടു മുതൽ ഇരുപതാം നൂറ്റാണ്ടിന്റെ മദ്ധ്യം വരെ ആളുകളെ രസിപ്പിച്ചുകൊണ്ട് ലോകം മുഴുവൻ ജൈത്രയാത്ര നടത്തി.
ഇക്കാലമത്രയും ഇതിന്ന് രൂപത്തിലും സാങ്കേതികത്വത്തിലും നിരന്തരം മാറ്റങ്ങൾ വരുന്നുമുണ്ടായിരുന്നു.
ശബ്ദത്തിനെ യാന്ത്രികകമ്പനമാക്കി മാറ്റി അതുപയോഗിച്ച് ഒരു പ്രതലത്തിൽ ആ ശബ്ദത്തിന്നാനുപാതികമായി ആഴവ്യത്യാസമുള്ള ചാലുകൾ സൃഷ്ടിച്ചുകൊണ്ടാണ് ഇതിന്റെ റെക്കോർഡുകളിൽ ശബ്ദലേഖനം നടത്തിയിരുന്നത്.
ഈ ചാലുകളിലൂടേ ഒരു സൂചി(മുള്ള്) വീണ്ടും ഓടിക്കുമ്പോൾ പഴയ യാന്ത്രികകമ്പനങ്ങൾ പുന:സൃഷ്ടിക്കപ്പെടുന്നു.
ഈ സൂചി ഒരു കനം കുറഞ്ഞ തകിടുമായി ഘടിപ്പിച്ചിരിക്കുന്നതുകൊണ്ട്.
സൂചിയിലെ യാന്ത്രികകമ്പനങ്ങൾ ഈ തകിടിനെയും  ചലിപ്പിക്കുന്നു.
ആ ചലനങ്ങളിലൂടെ, യാന്ത്രികകമ്പനങ്ങൾക്കനുരോധമായി നേരത്തേ റെക്കോർഡ് ചെയ്യപ്പെട്ട ശബ്ദം ആ തകിടിൽ നിന്ന് പുറത്തുവരികയും ചെയ്യുന്നു.
ആദ്യകാലത്ത് ലോഹത്തകിടുകളിലാണ്‌ ശബ്ദം രേഖപ്പെടുത്തിയിരുന്നത്.
പിന്നീട് മെഴുകുകൊണ്ട് ഉണ്ടാക്കിയിരുന്ന ഗ്രാമഫോൺ റെക്കോർഡുകൾ ശബ്ദം രേഖപ്പെടുത്തുന്നതിനുള്ള മാധ്യമമായി ഉപയോഗിച്ചുവന്നു.
പാട്ടുകളും മറ്റും വിപണനം ചെയ്യുവാൻ വേണ്ടി കൂടുതൽ പതിപ്പുകളെടുക്കാൻ ഇതുപോലൊരു വിദ്യ അത്യാവശ്യമായിരുന്നു.
മാറ്റങ്ങൾ ഗ്രാമഫോണിന്റെ മുള്ള് ഘടിപ്പിക്കുന്ന ഭാഗം
അമ്പതുകൾ വരെ ഇതിന്റെ ശബ്ദശക്തി (Volume) നിയന്ത്രിക്കാൻ ഉപാധികളൊന്നുമില്ലായിരുന്നു.
വൈൻഡ് ചെയ്തു മുറുക്കിയിരുന്ന സ്പ്രിങ്ങുകൾ ഉപയോഗിച്ച് റെക്കൊർഡുകൾ സ്ഥിരവേഗത്തിൽ തിരിക്കുന്ന സംവിധാനങ്ങളാണ്‌ ഇക്കാലത്ത് നിലവിലിരുന്നത്.
1960-കളായപ്പോഴേക്കും ശബ്ദത്തിന്റെ പുനഃസൃഷ്ടിക്ക് യാന്ത്രികകമ്പനത്തിന്നുപകരം ക്രിസ്റ്റലുകളും മറ്റും ഉപയോഗിക്കാൻ തുടങ്ങി.
ഇതോടെ ഇതിൽനിന്നുള്ള ശബ്ദം ആംപ്ലിഫയറുകളിലൂടെ കടത്തിവിട്ട് നിയന്ത്രിക്കാൻ സാധിച്ചു.
1970- കളുടെ തുടക്കത്തിൽ വൈദ്യുതമോട്ടോറുകൾ ഉപയോഗിച്ച് പ്രവർത്തിപ്പിക്കാവുന്ന മോഡലുകൾ രംഗത്തെത്തി.
ഇതോടൊപ്പം തന്നെ ആദ്യകാലത്ത് മൂന്നേകാൽ മിനുട്ടോളം മാത്രം ദൈർഘ്യമുണ്ടായിരുന്ന റെക്കൊർഡുകളുടെ സ്ഥാനത്ത് കൂടുതൽ സമയം ഓടിക്കാവുന്ന റെക്കോർഡുകളും നിലവിൽ വന്നു.
റെക്കോർഡുകൾ നിഷ്ക്രമണം
പിൽക്കാലത്ത് രംഗത്തു വന്ന ടേപ്പ് റെക്കോർഡറിന്റെ ആവിർഭാവത്തോടെ ഗ്രാമഫോണിനെ ആളുകൾ കയ്യൊഴിയുകയായിരുന്നു.
ചിത്രശാല ഗ്രാമഫോണിൻറെ, 1950-കളിൽ പ്രചാരത്തിലിരുന്ന ഒരു മോഡൽ ഗ്രാമഫോൺ, പഴയ ഒരു മോഡൽ.
ഗ്രാമഫോൺ, മറ്റൊരു പഴയ മോഡൽ.
ഗ്രാമവികസന, പഞ്ചായത്ത് രാജ് വകുപ്പ് (തമിഴ്നാട്)
തമിഴ്നാട് സർക്കാരിൻ്റെ വകുപ്പുകളിൽ ഒന്നാണ് ഗ്രാമവികസന, പഞ്ചായത്ത് രാജ് വകുപ്പ് .
സംസ്ഥാനത്തെ പ്രാദേശിക ഭരണം, നഗര- പഞ്ചായത്ത് യൂണിയനുകളിലെ മുനിസിപ്പൽ കോർപ്പറേഷനുകൾ, മുനിസിപ്പാലിറ്റികൾ , ടൗൺ പഞ്ചായത്തുകൾ , ഗ്രാമങ്ങളിലെ ഗ്രാമപഞ്ചായത്തുകൾ എന്നിവ ഉൾക്കൊള്ളുന്നു.
വില്ലേജ് അഡ്മിനിസ്‌ട്രേറ്റീവ് ഓഫീസർമാർ (VAO)ആണ് ഇവ നിയന്ത്രിക്കുന്നത്.
ഗ്രാമവികസന, ക്ഷേമ പദ്ധതികൾ നടപ്പിലാക്കുന്നതിനും ഗ്രാമപ്രദേശങ്ങളിൽ പഞ്ചായത്ത് ഭരണം സുഗമമാക്കുന്നതിനും വകുപ്പിൻ്റെ ചുമതലയുണ്ട്.
2030-ഓടെ ഐക്യരാഷ്ട്രസഭ നിശ്ചയിച്ചിട്ടുള്ള പ്രാദേശികവൽക്കരണ സുസ്ഥിര വികസന ലക്ഷ്യങ്ങളിൽ എത്തിച്ചേരുന്നതിനുള്ള പരിപാടികൾ നടപ്പിലാക്കുന്നതിനുള്ള ഉത്തരവാദിത്തം ഈ വകുപ്പിനാണ്.
ഗ്രാമഫോൺ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Gramaphone_(film)
കമലിന്റെ സംവിധാനത്തിൽ ദിലീപ് , മുരളി , മീര ജാസ്മിൻ , നവ്യ നായർ എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഗ്രാമഫോൺ .
സർഗ്ഗം സ്പീഡ് പ്രൊഡക്ഷൻസിന്റെ ബാനറിൽ സർഗ്ഗം കബീർ നിർമ്മിച്ച ഈ ചിത്രം വിതരണം ചെയ്തത് സർഗ്ഗം റിലീസ് ആണ്.
ഈ ചിത്രത്തിന്റെ കഥ കമലിന്റേതാണ്.
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഇൿബാൽ കുറ്റിപ്പുറം ആണ്.
അഭിനേതാക്കൾ ദിലീപ് – സച്ചിദാനന്ദൻ ഒടുവിൽ ഉണ്ണികൃഷ്ണൻ – പാട്ട് സേട്ട് മുരളി - രവീന്ദ്രനാഥൻ മാസ്റ്റർ (സംഗീതസംവിധായകൻ) ജനാർദ്ദനൻ – ഗ്രിഗറി സലീം കുമാർ – തബല ഭാസ്കരൻ ടി.പി. മാധവൻ വിജീഷ് ഗീത സലാം മീര ജാസ്മിൻ – ജെന്നിഫർ നവ്യ നായർ – പൂജ രേവതി – സാറ ബിന്ദു പണിക്കർ രമ്യ നമ്പീശൻ സുബ്ബലക്ഷ്മി അമ്മാൾ പൂർണ്ണിമ സംഗീതം
ഗിരീഷ് പുത്തഞ്ചേരി , സച്ചിദാനന്ദൻ പുഴങ്ങര എന്നിവർ എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് വിദ്യാസാഗർ ആണ്.
ഗാനങ്ങൾ നിനക്കെന്റെ മനസ്സിലെ തളിരിട്ട – കെ.ജെ. യേശുദാസ് , സുജാത മോഹൻ എന്തേ ഇന്നും വന്നീല – പി. ജയചന്ദ്രൻ , എരഞ്ഞൊളി മൂസ , കോറസ് വിളിച്ചതെന്തിന് നീ – കെ.ജെ. യേശുദാസ് പൈക്കുറുമ്പിയെ മേയ്ക്കും – ബൽ‌റാം , സുജാത മോഹൻ , കോറസ് ഐ റിമംബർ – ശാലിനി ഒരു പൂമഴയിലേയ്ക്കെന്നപോലെ – കെ.ജെ. യേശുദാസ് (ഗാനരചന – സച്ചിദാനന്ദൻ പുഴങ്ങര ) മേരി സിന്ദഗീ മേം തൂ പെഹലാ പ്യാർ – പിയൂഷ് സോണി (ഗാനരചന, സംഗീതം – പിയൂഷ് സോണി ) അണിയറ പ്രവർത്തകർ ഛായാഗ്രഹണം: പി. സുകുമാർ ചിത്രസം‌യോജനം: കെ. രാജഗോപാൽ കല: സുരേഷ് കൊല്ലം ചമയം: പി.വി. ശങ്കർ , ശങ്കർ വസ്ത്രാലങ്കാരം: എസ്.ബി. സതീഷ് നൃത്തം: സുജാത ലാബ്: ജെമിനി കളർ ലാബ് നിശ്ചല ഛായാഗ്രഹണം: സുനിൽ ഗുരുവായൂർ നിർമ്മാണ നിയന്ത്രണം: രാജൻ ഫിലിപ്പ് നിർമ്മാണ നിർവ്വഹണം: ക്ലിന്റൺ പെരേര ലെയ്‌സൻ: മാത്യു ജെ. നേര്യം‌പറമ്പിൽ അസോസിയേറ്റ് കാമറാമാൻ: എം.കെ. വസന്ത് കുമാർ അസോസിയേറ്റ് എഡിറ്റർ: സതീഷ് ബി. കോട്ടായി പുറത്തേക്കുള്ള കണ്ണികൾ ഗ്രാണഫോൾ ഇന്റർനെറ്റ് മൂവി ഡാറ്റാബേസിൽ ഗ്രാമഫോൺ – മലയാളസംഗീതം.
ഗ്രാമീണ കാനഡ
നിലവിലെ ജനസംഖ്യാ കണക്കെടുപ്പിലെ ഡാറ്റ ഉപയോഗിച്ച് ജനസംഖ്യാകേന്ദ്രങ്ങൾ നിർവചിച്ചതിനുശേഷം അവശേഷിക്കുന്ന പ്രദേശമാണ് കാനഡയിലെ ഗ്രാമീണ പ്രദേശം എന്ന് അർഥമാക്കുന്നത്.
നിലവിലെ സെൻസസ് അനുസരിച്ച് ചെറിയ പട്ടണങ്ങൾ, ഗ്രാമങ്ങൾ, ആയിരത്തിൽ താഴെ ജനസംഖ്യയുള്ള മറ്റ് ജനസംഖ്യാ മേഖലകൾ എന്നിവ ഗ്രാമീണ മേഖലകളിൽ ഉൾപ്പെടുന്നു.
ഗ്രാമീണ മേഖലകളിൽ (ആർ‌എ) ജനസംഖ്യ കേന്ദ്രങ്ങൾക്ക് പുറത്തുള്ള എല്ലാ പ്രദേശങ്ങളും (പി‌ഒ‌പി‌സി‌ടി‌ആർ‌) ഉൾപ്പെടുന്നു.
അതായത് ഒന്നിച്ചുള്ള നോട്ടത്തിൽ ജനസംഖ്യാകേന്ദ്രങ്ങളും ഗ്രാമപ്രദേശങ്ങളും കാനഡയെ മുഴുവൻ ഉൾക്കൊള്ളുന്നു.
ഗ്രാമീണ ജനസംഖ്യയിൽ സെൻസസ് മെട്രോപൊളിറ്റൻ പ്രദേശങ്ങളിലെ (സിഎംഎ) സെൻസസ് അഗ്ലൊമറേഷൻ (സിഎ) പ്രകാരമുള്ള ഗ്രാമപ്രദേശങ്ങളിൽ താമസിക്കുന്നവരുടെ കണക്കുകളും ഉൾപ്പെടുന്നു.
ഇതോടൊപ്പം സിഎംഎകൾക്കും സിഎകൾക്കും പുറത്തുള്ള ഗ്രാമപ്രദേശങ്ങളിൽ താമസിക്കുന്ന ജനസംഖ്യയും ഇതിൽ ഉൾപ്പെടുന്നു.
ഗ്രാമപ്രദേശങ്ങളിൽ, ജനസാന്ദ്രതയും ജീവിത സാഹചര്യങ്ങളും വളരെയധികം വ്യത്യാസപ്പെട്ടിരിക്കുന്നു.
ഗ്രാമപ്രദേശങ്ങളിൽ ഉൾപ്പെടുത്തിയിട്ടുള്ളവ താഴെ പറയുന്നു...
നിലവിലെ സെൻസസ് അനുസരിച്ച് ആയിരത്തിൽ താഴെ ജനസംഖ്യയുള്ള ചെറിയ പട്ടണങ്ങൾ, ഗ്രാമങ്ങൾ, മറ്റ് ജനസംഖ്യയുള്ള സ്ഥലങ്ങൾ സെൻസസ് മെട്രോപൊളിറ്റൻ പ്രദേശങ്ങളിലെ ഗ്രാമപ്രദേശങ്ങളും എസ്റ്റേറ്റ് സ്ഥലങ്ങൾ ഉൾക്കൊള്ളുന്ന ജനസംഖ്യാകേന്ദ്രങ്ങളും കാർഷിക, അവികസിത ഭൂമി കൃഷിഭൂമി വിദൂര, വനപ്രദേശങ്ങൾ .
ഗ്രാമീൺ ബാങ്ക് ഇംഗ്ലീഷ് വിലാസം https://ml.wikipedia.org/wiki/Grameen_Bank
ദരിദ്രരായ ജനങ്ങൾക്ക് ജാമ്യവസ്തു ഇല്ലാതെ തന്നെ ചെറുകിട വായ്പകൾ നൽകി അതിലൂടെ അവരെ സാമ്പത്തിക സ്വയം പര്യാപ്തത നേടാൻ സഹായിക്കുന്ന ബംഗ്ലാദേശിലെ ഒരു ധനകാര്യസ്ഥാപനമാണ് ഗ്രാമീൺ ബാങ്ക് (Bengali: গ্রামীণ বাংক).
ഗ്രാമത്തിലെ ബാങ്ക് എന്നാണ് ഗ്രാമീൺ ബാങ്ക് എന്ന പേരിന്റെ അർഥം.1998-ൽ ഗ്രാമീൺ ബാങ്കിന്റെ ചെലവു കുറഞ്ഞ ഭവന നിർമ്മാണ പദ്ധതി വേൾഡ് ഹാബിറ്റാറ്റ് അവാർഡ് നേടുകയും 2006-ൽ ഗ്രാമീൺ ബാങ്കിനും സ്ഥാപകനായ മുഹമ്മദ് യൂനുസിനും സംയോജിതമായി സമാധാനത്തിനുള്ള നോബൽ പുരസ്ക്കാരം ലഭിക്കുകയുമുണ്ടായി.
ദരിദ്രരായ ജനങ്ങളുടെ മാനവശേഷി പ്രത്യുൽപ്പാദന മേഖലകളിലേക്ക് തിരിച്ചുവിടുകയും അവർക്ക് അതിനാവശ്യമായ സഹായങ്ങൾ ചെയ്യുകയുമാണ് ഈ ബാങ്ക് ചെയ്യുന്നത്.
വായ്പകൾ വ്യക്തികൾക്കു നൽകുന്നതിനു പകരം അവരെ ചെറുസംഘങ്ങളായി തിരിച്ച് അവർക്കാവശ്യമായ വായ്പകൾ നൽകുന്നതിനാൽ നൽകപ്പെടുന്ന വായ്പകൾ നിർദ്ദേശിക്കപ്പെടുന്ന മേഖലയിൽ തന്നെ ചിലവഴിക്കപ്പെടുന്നതിനും അതുവഴി ബാങ്കിലേക്കുള്ള തിരിച്ചടവ് ഉറപ്പുവരുത്താനും സാധിക്കുന്നു.
ചെറുകിട വായ്പകൾ കൊടുക്കുന്നതിനു പുറമേ ഗ്രാമീൺ ബാങ്ക് നിക്ഷേപങ്ങൾ സ്വീകരിക്കുകയും, വസ്ത്രനിർമ്മാണം, ടെലഫോൺ സേവനം, ഊർജ്ജം തുടങ്ങിയ മേഖലകളിലും പ്രവർത്തിക്കുന്നു.
മറ്റൊരു പ്രധാനപ്പെട്ട സവിശേഷത ഗ്രാമീൺ ബാങ്ക് വായ്പ നൽകിയിട്ടുള്ളവരിൽ 98%-വും സ്ത്രീകളാണ് എന്നതാണ്.
അമേരിക്കയിലെ വാണ്ടെർ ബിൽറ്റ് സർവ്വകലാശാലയിൽ നിന്നും സാമ്പത്തിക ശാസ്ത്രത്തിൽ ഡോക്ടറേറ്റ് ബിരുദം നേടിയ മുഹമ്മദ് യൂനുസ് ചിറ്റഗോംഗ് സർവ്വകലാശാലയിൽ പ്രൊഫസർ ആയി സേവനമനുഷ്ടിക്കുന്ന്തിനിടെ 1976-ൽ രൂപകൽപ്പന ചെയ്ത ഗ്രാമീണ വായ്പാ പദ്ധതിയായ ഗ്രാമീൺ ബാങ്ക് നിയമത്തിലൂടെ 1983-ൽ ഒരു സ്വതന്ത്ര ബാങ്ക് ആയി  രൂപാന്തരപ്പെട്ടു.
ചരിത്രം മുഹമ്മദ് യൂനുസ് , ഗ്രാമീൺ ബാങ്കിന്റെ സ്ഥാപകൻ
1976-ൽ ബംഗ്ലാദേശിലെ ചിറ്റഗോംഗ് സർവ്വകലാശാലക്കടുത്തുള്ള ജോബ്ര ഗ്രാമം സന്ദർശിക്കുമ്പോൾ ദരിദ്രരായ ഗ്രാമവാസികളുടെ ഉന്നതിക്കായി എന്ത് ചെയ്യാൻ കഴിയുമെന്ന് ചിന്തിച്ച യൂനുസിന് മൂള കൊണ്ട് അകസാമാനങ്ങൾ പണിയുന്ന ജോബ്രയിലെ വനിതകൾക്ക് ചെറുകിട വായ്പകൾ ലഭിക്കുകയാണെങ്കിൽ അത് അവരുടെ ജീവിത സാഹചര്യങ്ങളിൽ അഭൂതമായ പുരോഗതി ഉണ്ടാക്കുമെന്ന് മനസ്സിലായി.
എന്നാൽ തീരെ ദരിദ്രരായ ജോബ്രയിലെ ഗ്രാമീണ വനിതകൾക്ക് ജാമ്യവസ്തു നൽകാൻ ഇല്ലാത്തതിനാൽ അന്ന് നിലവിലുണ്ടായിരുന്ന ബാങ്കുകളെ സമീപിക്കാൻ കഴിയുമായിരുന്നില്ല.
ജാമ്യവസ്തു ഇല്ലാതെ വായ്പ നൽകിയിരുന്നവർ അവരിൽ നിന്നും കൊള്ളപ്പലിശ ഈടാക്കിയിരുന്നതിനാൽ ദിനം മുഴുവനും കഠിനാധ്വാനം ചെയ്താലും ആ ദരിദ്ര ഗ്രാമീണ വനിതകളുടെ കയ്യിൽ കാര്യമായൊന്നും അവശേഷിച്ചിരുന്നില്ല.
ആ അവസ്ഥയിൽ അവരെ സഹായിക്കാൻ വേണ്ടി യൂനുസ് തന്റെ കൈയിൽ നിന്നും 27 അമേരിക്കൻ ഡോളറിനു തുല്യമായ തുക വായ്പയായി നൽകി.
ഗ്രാമീൺ ബാങ്ക് എന്ന പ്രസ്ഥാനത്തിന്റെ തുടക്കമായിരുന്നു ഇത്.
അവലംബം കൂടുതൽ വായനക്ക് Bornstein, David .
The Price of a Dream: The Story of the Grameen Bank .
Oxford University Press, NY: 2005, ISBN 0-19-518749-0 Cockburn, Alexander, "A Nobel Peace Prize for Neoliberalism?"
Archived 2007-05-05 at the Wayback Machine .
Counts, Alex, Give Us Credit , Crown, 1996, ISBN 0-8129-2464-9 "Micro Loans for the Very Poor", New York Times , February 16, 1997 Sachs, Jeffrey.
"The End of Poverty".
Penguin Books, NY: 2005, ISBN 0-14-303658-0 Yunus, Muhammad (with Alan Jolis), Banker to the Poor: The Autobiography of Muhammad Yunus, Founder of Grameen Bank , Oxford University Press: USA, ISBN 0-19-579537-7 പുറത്തേക്കുള്ള കണ്ണികൾ ഗ്രാമീൺ ബാങ്ക് ഔദ്യോഗിക വിലാസം gramBangla , Australian Bangladeshi Community Grameen Support Group Grameen Bank: Taking Capitalism to the Poor Archived 2014-07-26 at the Wayback Machine .
, Mainsah, E. et al., Chazen Journal of International Business, Columbia Business School, 2004 Video by Muhammad Yunus talking about Grameen Bank Grameen II: The First Five Years, 2001-2005 ; Stuart Rutherford et al. for MicroSave, February 2006.
Grameen Bank History The crushing burden of microcredit F24 international report Grameen America - Grameen's microfinance operations in the US
ഗ്രാമറ്റോഫൈലം സ്പെഷിയോസം ഇംഗ്ലീഷ് വിലാസം https://ml.wikipedia.org/wiki/Grammatophyllum_speciosum
ഗ്രാമറ്റോഫൈലം സ്പെഷിയോസം , ജയിന്റ് ഓർക്കിഡ് ( giant orchid') , ടൈഗർ ഓർക്കിഡ് ( tiger orchid ), ഷുഗർകേയ്ൻ ഓർക്കിഡ് ( sugar cane orchid )', ക്വീൻ ഓഫ് ദ ഓർക്കിഡ് ( queen of the orchids ) എന്നും അറിയപ്പെടുന്നു.
ഇൻഡോനേഷ്യൻ സ്വദേശിയായ ഓർക്കിഡേസീ കുടുംബത്തിലെ ഓർക്കിഡ് ആണിത് .
ലോകത്തിലെ ഏറ്റവും ഉയരമുള്ള ഓർക്കിഡ് ആയി ഗിന്നസ് ബുക്ക് ഓഫ് വേൾഡ് റെക്കോർഡ് പട്ടികയിൽ ഇടം പിടിച്ചിട്ടുണ്ട്.
7.62 മീറ്ററാണ് (25 അടി) ഉയരം രേഖപ്പെടുത്തിയത്..
ഗ്രാമസഭ ഇംഗ്ലീഷ് വിലാസം https://ml.wikipedia.org/wiki/Gramasabha
ഗ്രാമസഭ എന്നാൽ, ജനാധിപത്യ ഭരണക്രമത്തിൽ സാധാരണ ജനങ്ങൾക്ക് ഭരണത്തിൽ നേരിട്ട് പങ്കാളിത്തം ലഭിക്കുന്ന ഏക സംവിധാനമാണ്.
ഒരു ഗ്രാമപ്പഞ്ചായത്തിലെ ഓരോ വാർഡിലെയും മുഴുവൻ സമ്മതിദായകരും  അതതു വാർഡിന്റെ ഗ്രാമസഭകളിലെ അംഗങ്ങളാണ്.
ബന്ധപ്പെട്ട ഗ്രാമപ്പഞ്ചായത്തംഗമാണ് ഗ്രാമസഭാ കൺവീനർ .
ഗ്രാമപ്പഞ്ചായത്ത് പ്രസിഡന്റാണ് അദ്ധ്യക്ഷൻ.
വർഷത്തിൽ 4 പ്രാവശ്യമെങ്കിലും ഗ്രാമസഭ യോഗം ചേരണം.
ആകെ ഗ്രാമസഭാംഗങ്ങളുടെ 10 ശതമാനമാണ് ക്വാറം .
എന്നാൽ ക്വാറം തികയാതെ മാറ്റി വെച്ച്,  പിന്നീട്  ചേരുന്ന യോഗത്തിന്റെ ക്വാറം 50 ആയിരിക്കേണ്ടതാണ് .
10 ശതമാനത്തിലധികം സമ്മതിദായകർ രേഖാമൂലം ആവശ്യപ്പെട്ടാൽ രണ്ട് സാധാരണ യോഗങ്ങൾക്കിടയിൽ ഒരു പ്രത്യേക യോഗവും ചേരേണ്ടതുണ്ട്.
ഗ്രാമസഭയുടെ യോഗം 3 മാസത്തിലൊരിക്കൽ വിളിച്ചുകൂട്ടുന്നതിൽ തുടർച്ചയായി രണ്ടുതവണ വീഴ്ചവരുത്തിയാൽ ബന്ധപ്പെട്ട അംഗത്തിന്റെ അംഗത്വം നഷ്ടമാകും.
മുൻവർഷത്തെ വികസന പരിപാടികളും നടപ്പുവർഷത്തിൽ ഏറ്റെടുക്കാനുദ്ദേശിക്കുന്ന വികസന പരിപാടികളും ഇതിനുവേണ്ടിവരുന്ന ചെലവുകൾ സംബന്ധിച്ച ഒരു റിപ്പോർട്ടും മുൻവർഷത്തെ വാർഷികക്കണക്കുകളുടെ ഒരു സ്റ്റേറ്റ്മെന്റും ഭരണ നിർവ്വഹണാധികാരസ്ഥന്റെ (സെക്രട്ടറിയുടെ) ഒരു റിപ്പോർട്ടും ആദ്യയോഗത്തിൽ ഗ്രാമസഭ മുമ്പാകെ വയ്ക്കുന്നു.
ഗ്രാമസഭകളുടെ ശുപാർശകൾക്കും നിർദ്ദേശങ്ങൾക്കും ത്രിതല പഞ്ചായത്തുകൾ അർഹമായ പരിഗണന നൽകുന്നു.
ഗ്രാമസഭകൾക്ക് പ്രത്യേക ചുമതലകളും പഞ്ചായത്തീരാജ് നിയമത്തിൽ വ്യവസ്ഥ ചെയ്തിട്ടുണ്ട്.
വിവിധ ക്ഷേമപദ്ധതികൾക്കുള്ള ഗുണഭോക്താക്കളെ തെരഞ്ഞെടുക്കാനുള്ള ചുമതല ഗ്രാമസഭകൾക്കാണ്.
ഗ്രാമസഭയിലൂടെയാണ് ഗ്രാമപ്പഞ്ചായത്തുകളുടെ പദ്ധതികൾ ഉരുത്തിരിയുന്നത്.
പദ്ധതിയാസൂത്രണത്തിലും നിർവ്വഹണത്തിലും ഗ്രാമസഭകൾക്ക് നിർണ്ണായകമായ സ്ഥാനം നിയമം വ്യവസ്ഥ ചെയ്തിട്ടുണ്ട്.
ഗ്രാമസഭയിൽ പാസ്സാക്കിയ ഒരു കാര്യം റദ്ദാക്കുന്നതിന് പാർലമെന്റിന് പോലും അധികാരമില്ല.
ഗ്രാമി പുരസ്കാരം ഇംഗ്ലീഷ് വിലാസം https://ml.wikipedia.org/wiki/Grammy_Award
എല്ലാ വർഷവും അമേരിക്കയിലെ നാഷണൽ അക്കാദമി ഓഫ് റെകോർഡിംഗ് ആർട്സ് ആൻഡ് സയൻസ് നൽകി വരുന്ന പുരസ്കാരമാണ് ഗ്രാമി പുരസ്കാരം .
ഇത് ആദ്യം ഗ്രാമോഫോൺ പുരസ്കാരം എന്നാണ് അറിയപ്പെട്ടിരുന്നത്.
ഈ പുരസ്കാര ചടങ്ങ് പ്രശസ്തരായ ഒരുപാട് കലാകാരന്മാരുടെ പരിപാടികൾ ഉൾപ്പെടുത്തി നടത്തി വരുന്നു.
ഈ പുരസ്കാരം 1958 മുതലാണ് നൽകി വരുന്നത്.
ഗ്രാമഫോൺ ട്രോഫി
ഇതിന്റെ പുരസ്കാരത്തിന്റെ ട്രോഫി നിർമ്മിക്കുന്നത് ബില്ലിംഗ് ആർട്വർക് ആണ്.
എല്ലാ ട്രോഫികളും നിർമ്മിക്കുന്നത് കൈവേല കൊണ്ടാണ്.
2007 വരെ 7,578 ഗ്രാമി ട്രോഫികൾ നൽകിയിട്ടുണ്ട്.
പ്രധാനമായും താഴെ പറയൂന്ന തരങ്ങളിലാണ് ഈ പുരസ്കാരം നൽകി വരുന്നത്.
ആൽബം ഓഫ് ദി ഇയർ റെകോർഡ് ഓഫ് ദി ഇയർ സോങ്ങ്ഗ് ഓഫ് ദി ഇയർ പുതുമുഖ കലാകാരൻ മുൻനിര വിജയികൾ
31 ഗ്രാമി  നേടിയ സർ ജോർജ് സോൾട്ടി ആണ് ഏറ്റവും കൂടുതൽ ഗ്രാമി നേടിയത് .
27  അവാർഡ് നേടിയ ബിയോൺസ് ആണ് സ്ത്രീകളിൽ മുന്നിൽ.
22 ഗ്രാമി അവാർഡ് നേടിയ യു2 (U2) ആണ് ഏറ്റവും കൂടുതൽ ഗ്രാമി പുരസ്കാരം നേടിയ സംഗീത സംഘം.
ഏറ്റവും കൂടുതൽ ഗ്രാമി നേടിയവർ Rank Artist Awards 1 Georg Solti 31 2 Quincy Jones 27 Alison Krauss 4 Pierre Boulez 26 5 Vladimir Horowitz 25 6 യു2 22 John Williams Stevie Wonder Chick Corea 10 കൻയി വെസ്റ്റ 21 Jay-Z 12 Vince Gill 20 Henry Mancini Pat Metheny Bruce Springsteen Al Schmitt ബിയോൺസ് 18 പോൾ മക്കാർട്ട്നി 18 Aretha Franklin Jimmy Sturr Tony Bennett 22 Ray Charles 17 Eric Clapton Yo-Yo Ma ഏറ്റവും കൂടുതൽ ഗ്രാമി നേടിയ ആൽബം Rank Albums Artists Awards 1 How to Dismantle an Atomic Bomb — യു2 9 Supernatural — Santana 3 Come Away With Me — Norah Jones 8 Genius Loves Company — Ray Charles ത്രില്ലർ — മൈക്കിൾ ജാക്സൺ 6 21 — അഡേൽ 7 All That You Can't Leave Behind — യു2 8 Back on the Block — Quincy Jones 6 Back To Black — Amy Winehouse The Blueprint 3 — Jay-Z Bridge Over Troubled Water — Simon Garfunkel Raising Sand — Robert Plant Alison Krauss The Return of Roger Miller — Roger Miller Taking the Long Way — Dixie Chicks Toto IV — Toto Unforgettable...
with Love -- Natalie Cole Unplugged — Eric Clapton ഒരു പുരസ്കാര ദാന ചടങ്ങ് ഒരു രാത്രിയിൽ എറ്റവും കൂടുതൽ ഗ്രാമി നേടിയവർ
ഒരു രാത്രി ഏറ്റവും കൂടുതൽ ഗ്രാമി നേടിയതിന്റെ റെക്കോർഡ് 8 ആണ്.
മൈക്കൽ ജാക്സൺ ആണു ഈ നേട്ടം ആദ്യമായി കൈവരിക്കുന്നത് (1984-ൽ).2000-ൽ സൺടാന എന്ന സംഘം ഈ നേട്ടത്തിനൊപ്പമെത്തി.
Rank Artist(s) Awards 1 മൈക്കൽ ജാക്സൺ (1984) 8 Santana (2000) 3 Roger Miller (1966) 6 Quincy Jones (1991) Eric Clapton (1993) ബിയോൺസ് (2010) അഡേൽ (2012) ഒരു രാത്രി ഏറ്റവും കൂടുതൽ ഗ്രാമി നേടിയ കലാകാരന്മാർ
1984 ൽ മൈക്കൽ ജാക്സൺ 8 ഗ്രാമി പുരസ്കാരങ്ങൾ നേടിയിട്ടുണ്ട്.
Rank Artist(s) Awards 1 മൈക്കൽ ജാക്സൺ (1984) 8 2 Roger Miller (1966) 6 Quincy Jones (1991) Eric Clapton (1993) ഒരു രാത്രി ഏറ്റവും കൂടുതൽ ഗ്രാമി നേടിയ കലാകാരികൾ
ഒരു രാത്രി ഏറ്റവും കൂടുതൽ ഗ്രാമി നേടിയ കലാകാരികൾ എന്ന നേട്ടം ബിയോൺസും (2010ൽ) അഡേൽ (2012ൽ) ഉം ആണു പങ്കു വെക്കുന്നത് (6 എണ്ണം വീതം) Rank Artist Awards 1 ബിയോൺസ് (2010) 6 അഡേൽ (2012) 3 Lauryn Hill (1999) 5 Alicia Keys (2002) Norah Jones (2003) ബിയോൺസ് (2004) Amy Winehouse (2008) Alison Krauss (2009) ഒരു രാത്രി ഏറ്റവും കൂടുതൽ ഗ്രാമി നേടിയ സംഗീത സംഘം
2OOO ൽ സൺടാന 8 ഗ്രാമി പുരസ്കാരങ്ങൾ നേിയിട്ടുണ്ട്.
Rank Artists Awards 1 Santana (2000) 8 2 Toto (1983) 5 യു2 (2006) Dixie Chicks (2007) Lady Antebellum (2011) Foo Fighters (2012) നാമ നിർദ്ദേശങ്ങൾ ഏറ്റവും കൂടുതൽ നാമ നിർദ്ദേശം ലഭിച്ച കലാകാരന്മാർ
79 തവണ ഗ്രാമി നാമ നിർദ്ദേശം ലഭിച്ച ക്വിന്സീ ജോൺസ് ആണ് ഏറ്റവും കൂടുതൽ നാമ നിർദ്ദേശം ലഭിച്ച കലാകാരൻ Rank Artist Nominations 1 ക്വിന്സീ ജോൺസ് 79 2 Georg Solti 74 3 Jay-Z 64 4 Chick Corea 61 John Williams 6 ബിയോൺസ് 53 Kanye West 8 David Foster 47 യു2 10 Dolly Parton 46 Bruce Springsteen 12 എമിനെം 42 Alison Krauss Barbra Streisand 15 Vince Gill 41 16 Sting 38 ഒരു രാത്രിയിൽ ഏറ്റവും കൂടുതൽ നാമ നിർദ്ദേശം ലഭിച്ചവർ
12 തവണ നാമ നിർദ്ദേശം ലഭിച്ച മൈക്കിൾ ജാക്സൻ ആണ് ഒരു  പുരസ്കാര രാത്രിയിൽ ഏറ്റവും കൂടുതൽ നാമ നിർദ്ദേശം ലഭിച്ച കലാകാരൻ[2] Rank Artist Nominations 1 മൈക്കിൾ ജാക്സൺ (1984) 12 2 Kendrick Lamar (2016) 11 3 Lauryn Hill (1999) 10 ബിയോൺസ് (2010) എമിനെം (2011) 6 Jay-Z (2014) 9 Kanye West (2005) അവലംബം പുറത്തേക്കുള്ള കണ്ണികൾ Official website Grammy Awards Archived 2010-03-07 at the Wayback Machine .
at AOL Music Lists Grammy Awards winners at Grammy.com (searchable database) Grammy Awards nominees at MetroLyrics (lists since 1958) Grammy Awards Archived 2009-02-12 at the Wayback Machine .
at IMDb (wins and noms in film/TV-related awards) Grammy Awards winners listed by year, merit and award count Archived 2010-02-04 at the Wayback Machine .
കുറിപ്പുകൾ ↑ Includes 13 nominations as part of Destiny's Child
ഗ്രാമി ലൈഫ് ടൈം അച്ചീവ്മെന്റ് അവാർഡ്
ഗ്രാമി ലൈഫ് ടൈം അച്ചീവ്മെന്റ് അവാർഡ് .
തങ്ങളുടെ ജീവിതകാലത്ത് സംഗീത മേഖലയ്ക്ക് നൽകിയ സമഗ്ര സംഭാവനകൾ പരിഗണിച്ച് കലാകാരന്മാർക്ക് റെക്കോർഡിംങ് അക്കാദമി നൽകുന്ന ഒരു പുരസ്കാരമാണിത്.
M.C 2017 Shirley Caesar , Ahmad Jamal , Charley Pride , Jimmie Rodgers , Nina Simone , Sly Stone , Velvet Underground അവലംബം
ചാല കലാപം
1982ൽ തിരുവന്തപുരം ജില്ലയിലെ ചാലയിൽ നടന്ന കലാപമാണു ചാല കലാപം .
വർഗ്ഗീയലഹളയുടെ മറവിൽ സാമൂഹ്യവിരുദ്ധരും കലാപത്തിൽ പങ്കാളികളായി.
ഒരാൾ അഗ്നിക്കിരയായി മരിച്ചു.
ഒടുവിൽ പട്ടാളം രംഗത്ത് വന്നാണ് അക്രമികളെ അടിച്ചമർത്തിയത്.
ചാല ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Chala_Bhagavathi_Temple
കണ്ണൂർ ജില്ലയിലെ എടക്കാട് പഞ്ചായത്തിൽ കണ്ണൂർ - കൂത്തുപറമ്പ് റോഡിനു വലതു വശത്തായി സ്ഥിതി ചെയ്യുന്ന ഒരു ഭഗവതി ക്ഷേത്രമാണ് ചാല ഭഗവതി ക്ഷേത്രം .
പരശുരാമ മഹർഷിയാൽ പ്രതിഷ്ഠിതമായ നൂറ്റിയെട്ടു ദുർഗ്ഗാലയങ്ങളിൽ ഒന്നാണ് ഈ ക്ഷേത്രം എന്നാണ് വിശ്വാസം.
മലബാർ ദേവസ്വത്തിന് കീഴിലുള്ള ക്ഷേത്രമാണ് ശ്രീ ചാല ഭഗവതി ക്ഷേത്രം .
രാക്ഷസനായ ദാരികനെ വധിച്ചതിനു ശേഷമുള്ള ഭാവത്തോട് കൂടിയ ഭദ്രകാളിയെ ആണ് പരശുരാമ മഹർഷി ഇന്നത്തെ പടിഞ്ഞാറെ നടയിൽ ആദ്യമായി പ്രതിഷ്ഠിച്ചത്.
കിഴക്ക് അഭിമുഖമായി പ്രതിഷ്ഠിച്ച ഭദ്രകാളിയുടെ മുഖത്ത് നിന്നും പ്രസരിച്ചിരുന്ന ഊർജ്ജ പ്രവാഹത്താൽ ക്ഷേത്രത്തിന്റെ മുൻഭാഗത്ത്‌ നോക്കെത്താദൂരത്തോളം വരുന്ന ജീവജാലങ്ങൾക്കും സസ്യലതാദികൾക്കും നാശം സംഭവിച്ചു.
ജീവജാലങ്ങൾ താപം സഹിക്ക വയ്യാതെ പരവശരായത് കണ്ട പരശുരാമൻ ഭദ്രകാളിയുടെ രൌദ്രഭാവത്തിന്റെ തീക്ഷ്ണത കുറയ്ക്കുവാനായി ഭദ്രകാളി പ്രതിഷ്ഠക്ക് നേരെ മുന്നിലായി സൌമ്യ മൂർത്തിയായ ശ്രീ ദുർഗ്ഗാ ദേവിയെ പ്രതിഷ്ഠിച്ചു .
സഹോദരിയെ മുന്നിൽ ദർശിച്ച ഭദ്രകാളി തന്റെ രൌദ്ര ഭാവം കുറച്ചുവെന്നാണ് ഐതിഹ്യം.
ക്ഷേത്രദർശന രീതി
കിഴക്കേ നടയിലൂടെ ക്ഷേത്രത്തിലേക്ക് വരുന്ന ജനങ്ങൾ ക്ഷേത്രക്കുളത്തിൽ കുളിച്ചു ശുദ്ധി വരുത്തിവേണം ക്ഷേത്രത്തിലേക്ക് പ്രവേശിക്കാൻ.
കിഴക്കേ നടയിൽ ആദ്യം ദുർഗ്ഗാഭഗവതിയെ ദർശിച്ച് പ്രദക്ഷിണം ചെയ്ത് തെക്ക് ഭാഗത്ത്‌ ശ്രീ പേരും തൃക്കോവിലപ്പനെ തൊഴുത്‌ (ശിവചൈതന്യം ) പടിഞ്ഞാറെ നടയിൽ എത്തുമ്പോൾ മാത്രമേ ശ്രീ ഭദ്രകാളി പ്രതിഷ്ഠ ദർശിക്കാനാവുകയുള്ളൂ.
ദുഷ്ട രാക്ഷസനായ ദാരികനെ വധിച്ചിട്ടും തീരാത്ത പോർക്കലിയോട് കൂടി നിൽക്കുന്ന ദേവിയുടെ ചൈതന്യപൂർണ്ണമായ വിഗ്രഹം മുന്നിൽ നേരെ നിന്ന് തൊഴുവാനോ ശ്രീ കോവിലിന് മുന്നിലൂടെ മുറിച്ചു കടക്കുവാനോ പാടില്ലെന്ന് പറയപ്പെടുന്നു.
ഇരുവശങ്ങളിൽ മാറിനിന്ന് സാഷ്ടാംഗം പ്രണമിച്ച്‌ കൊണ്ടു മാത്രമേ തൊഴാൻ പാടുള്ളൂ.
അമ്മൂലമ്മ സന്നിധാനം
ക്ഷേത്രത്തിൻറെ മൂലസ്ഥാനമായ അമ്മൂപറമ്പ് എന്ന സ്ഥലം 500 മീറ്റർ ദൂരത്തിൽ പടിഞ്ഞാറു ഭാഗത്ത്‌ ചാല പന്ദ്രണ്ടുകണ്ടി എന്ന പ്രദേശത്തിന് സമീപം സ്ഥിതി ചെയ്യുന്നു.
അമ്മയുടെ പറമ്പ് അമ്മൂപറമ്പ് ആയി എന്നാണു സ്ഥലകാല ചരിത്രം.
ഈ പുണ്യസ്ഥലത്തെ കുറിച്ച് പല ഐതിഹ്യങ്ങളും പറയപ്പെടുന്നുണ്ട്.
അതിലൊന്ന് ശ്രീ ചാല ഭഗവതി ക്ഷേത്രത്തിലെ ശ്രീ ഭദ്രകാളി തപസ്സിനായി തിരഞ്ഞെടുത്ത സ്ഥലം എന്നാണ്.
അമ്മ ധ്യാനനിരതയായി ഇരുന്ന സ്ഥലമായതിനാൽ ഇവിടെ ക്ഷേത്രവും പൂജാവിധികളൊന്നും പാടില്ലെന്നും ഒരു നേരത്തെ നിവേദ്യവും, മാല ചാർത്തലും മതിയെന്ന് വിധിച്ചിട്ടുണ്ട്.
ഉത്സവം പൂരമഹോത്സവം
എല്ലാ വർഷവും മീനമാസത്തിലെ പൂരം നാളുകളിൽ ശ്രീ ചാല ഭഗവതി ക്ഷേത്രത്തിലെ ഉത്സവം കൊണ്ടാടുന്നു.
ഏഴ് ദിവസങ്ങളിലായി നടക്കുന്ന ഈ പൂരമഹോത്സവം ക്ഷേത്രം തന്ത്രി കാട്ടുമാഠം അവർകളുടെ മുഖ്യകാർമ്മികത്വത്തിൽ കൊടിയേറി ആറാട്ടോടെ സമാപിക്കുന്നു.
ഇരട്ട തിടമ്പെഴുന്നള്ളത്ത്, അമ്മൂലമ്മ സന്നിധാനത്തിൽ എഴുന്നള്ളത്, ചാക്യാർ കൂത്ത്, കാലത്തിലരിയും പാട്ടും, ശ്രീ ഭൂതബലി, കളപൂജ, ഗ്രാമപ്രദക്ഷിണം, പള്ളിവേട്ട, അമ്മൂലമ്മ സന്നിധാനത്തിൽ കൂടിപിരിയൽ ചടങ്ങ്, നവകാഭിഷേകം, പൂരക്കുളി,ആറാട്ട്‌ എന്നീ ഭക്തിനിർഭരമായ ചടങ്ങുകൾ ഉത്സവ ദിവസങ്ങളുടെ പ്രത്യേകതയാണ്.
പ്രധാന പ്രതിഷ്ഠകൾ പരാശക്തി ദുർഗ്ഗ ഭഗവതി ശ്രീ ഭദ്രകാളി പേരുംതൃക്കോവിലപ്പൻ പ്രധാന വഴിപാടുകൾ ഗുരുതീ പൂജ നിറമാല
ചൊവ്വ, വെള്ളി ദിവസങ്ങളിലാണ് ഗുരുതീ പൂജ, നിറമാല എന്നീ വഴിപാടുകൾ നടക്കുന്നത്.
ചാലക പോളിമറുകൾ ഇംഗ്ലീഷ് വിലാസം https://ml.wikipedia.org/wiki/Conductive_polymer
പൂർണമായും കൃത്രിമവും വിദ്യുത് ചാലകവുമായ പോളിമറുകളാണ് ചാലക പോളിമറുകൾ .
സംശ്ലേഷിത ലോഹങ്ങൾ എന്നും ഇതിന് പേരുണ്ട്.
അവലംബം ↑ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മാർച്ച് മുതൽ തുടരുന്നു.
ചാലക്കുടി ഇംഗ്ലീഷ് വിലാസം https://ml.wikipedia.org/wiki/Chalakudy
ദേശീയപാത 47 -ന് അരികിലായി തൃശൂർ ജില്ലയുടെ തെക്കേ അതിർത്തിയിൽ സ്ഥിതി ചെയ്യുന്ന ഒരു പട്ടണമാണ് ചാലക്കുടി (ഇംഗ്ളീഷ്:Chalakudy).
കേരളത്തിലെ ഒരു ലോകസഭാ മണ്ഡലം കൂടിയാണ്‌ ചാലക്കുടി.
ചാലക്കുടി താലൂക്കിന്റെ കിഴക്കെ അതിര് തമിഴ്‌നാടാണ് .
പടിഞ്ഞാറു കൊടുങ്ങല്ലൂരും വടക്കു തൃശ്ശൂരും തെക്കു എറണാകുളം ജില്ലയുടെ ഭാഗമായ അങ്കമാലിയും സ്ഥിതി ചെയ്യുന്നു.
ചരിത്രപ്രധാന്യമുള്ള ചാലക്കുടി, ഇന്ന് അതിരപ്പിള്ളി വെള്ളച്ചാട്ടങ്ങൾ, പോട്ട , മുരിങ്ങൂർ എന്നിവിടങ്ങളിലെ ക്രിസ്തീയധ്യാനകേന്ദ്രങ്ങൾ, ചലച്ചിത്രതാരങ്ങൾ എന്നിവയിലൂടെയാണ് പ്രസിദ്ധമായത്.
നാടൻ പാട്ടിനെ ജനകീയമാക്കിയതിൽ നിർണ്ണായക പങ്ക് വഹിച്ച ചലചിത്ര നടനായിരുന്ന കലാഭവൻ മണിയുടെ ജന്മദേശമാണ് ചാലക്കുടി.
എല്ലാവർഷവും അദ്ദേഹത്തിൻ്റെ സ്മരണാർത്ഥം നാടൻ പാട്ട് മത്സരവും ചാലക്കുടിയിൽ സംഘടിപ്പിക്കാറുണ്ട്.
ചാലക്കുടി പുഴയോട് ബന്ധപ്പെട്ട പുതിയ ജലവൈദ്യുതപദ്ധതികളും വിവാദങ്ങളും സമീപകാലത്ത് ചൂടു പിടിപ്പിക്കുന്ന ചർച്ചാവിഷയങ്ങളായിരുന്നു അടുത്ത കാലത്തായി നിർദ്ദിഷ്ട അതിരപ്പിള്ളി ജലവൈദ്യുത പദ്ധതിക്ക് കേന്ദ്രം അനുമതി നിഷേധിച്ചതും വാർത്തയായിരുന്നു.
ലോകസഭാ മണ്ഡലങ്ങൾ- അയല്പക്കം പേരിനു പിന്നിൽ ചാലക്കുടി സൗത്ത് ജങ്ഷൻ: 1990 കളിൽ പുതിയ ബൈ-പാസ്സ് നിലവിൽ വരുമ്പോൾ.
പഴയ പാതയും കാണാം ചാലക്കുടി 2010ൽ.
പഴയ ചിത്രത്തിനെറെ എതിർവശത്തു നിന്നു ഏടുത്തത് ചാലക്കുടി_സൗത്തിലെ എൻ.എച്ച് 47 മേല്പാലം - മുകളിലെ ചിത്രങ്ങളുടെ അതേ സ്ഥലത്ത്
ചാലക്കുടി എന്ന പേരിന്റെ ഉല്പത്തിയെക്കുറിച്ച് വിവിധ അഭിപ്രായങ്ങൾ ഉണ്ട്.
‘ ജ്യോതിഷസംഹിത ’ എന്ന ഗ്രന്ഥത്തിൽ ചാലക്കുടിയെ ‘ശാലധ്വജം’ (ശാലക്കൊടി) എന്നാണ് പരാമർശിച്ചുകാണുന്നത്.
ചാലക്കുടിപുഴയുടെ തീരങ്ങളിൽ നിരവധി യാഗങ്ങൾ നടന്നിരുന്നതായും രേഖപ്പെടുത്തിയ്ട്ടുണ്ട്.
അങ്ങനെ യാഗശാലക്ക് പേരും പാവനതയും വരുത്തിയതു കൊണ്ട്.
ശാലക്കൊടി എന്ന പേർ വന്നതാകാം.
മറ്റൊരഭിപ്രായം ഇവിടത്തെ കുടികളെ അടിസ്ഥാനപ്പെടുത്തിയാണ്.
നിരവധി നമ്പൂതിരി വിദ്യാർത്ഥികൾക്ക് താമസിക്കാനായി ഒരുക്കിയിരുന്ന കുടികൾ പുഴയുടെ തീരത്തായിരുന്നു അതു വഴിയാവാം ചാലക്കുടി എന്ന പേർ വന്നത്.
കേരളത്തിലെ ഒരു പ്രമുഖ ബുദ്ധമതകേന്ദ്രമയിരുന്നു ചാലക്കുടി.
ബുദ്ധഭിക്ഷുക്കൾ (പുരോഹിതർ) മഴക്കാലത്ത് ദേശാടനം നിർത്തുകയും ഒരിടത്ത് ഒത്തുകൂടി ഭജനയിരിക്കുകയും പഠനത്തിൽ ഏർപ്പെടുകയും ചെയ്യും.
ഈ പതിവ് തുടങ്ങിവച്ചത് ശ്രീബുദ്ധനായിരുന്നു .
(കേരളത്തിലെ കർക്കിടകമാസ രാമായണ ഭജൻ ഇതിന്റെ ഭാഗമാണ്‌) പാലി ഭാഷയിൽ വസ്സാ (വർഷ)എന്നാണ്‌ ഇതിനെ പറഞ്ഞിരുന്നത്.
കെട്ടിടങ്ങൾ പണിയുകയും ആരാമങ്ങൾ ഉണ്ടാക്കുകയുമൊക്കെ ഇതിന്റെ ഭാഗങ്ങൾ ആണ്‌.
ആദ്യമായി ഇത്തരം സംഘാരാമങ്ങൾ ഉണ്ടായത് ജേതൃവനത്തിലാണ്‌.
ഇതിനെ ഗന്ധക്കുടി എന്നാണ്‌ വിളിച്ചിരുന്നത്.
കേരളത്തിൽ ഇത്തരത്തിൽ ഉണ്ടായിരുന്ന സംഘാരാമം ചാലക്കുടിയിലാണ്‌.
ശാലയും ഇവിടെ ഉണ്ടായിരുന്നു.
ഈ സംഘാരാമത്തിൽ നിന്നാവണം ചാലക്കുടി എന്ന പേർ വന്നത് എന്നും ചിലർ കരുതുന്നു.
ഷോളയാർ ആണ്‌ ചാലക്കുടിപ്പുഴയുടെ ഉദ്ഭവസ്ഥാനങ്ങളിലൊന്ന്.
ഷോളയാർ ചോലയാറായും അതിനു തീരത്തുള്ള ഗ്രാമം ചോലക്കുടിയായും ചാലക്കുടിയായും മാറിയതായിരിക്കാം എന്നാണ്‌ ചരിത്രകാരനായ വാലത്ത് കരുതുന്നത്.